Dražen Petrović

mini|desno|Dražen Petrović
**Dražen Petrović** (Šibenik, 22. oktobar 1964 – Denkendorf, 7. juni 1993) bio je jugoslavenski i hrvatski košarkaš. Igrao je za Šibenku, Cibonu, Real Madrid, Portland Trail Blazerse i New Jersey Netse, kao i reprezentacije Jugoslavije, a od 1992. za reprezentaciju Hrvatske.

## Početak karijere 
Svoju karijeru počeo je sa 15 godina kada ga je trener prvoligaškog kluba Šibenka ubacio u igru. Petrović je počeo igrati nakon što je starijem bratu Aleksandru skupljao i dodavao lopte na njegovim treninzima.

## Karijera u Evropi 
Kao punoljetan, potpisao je za zagrebačku Cibonu, klub u kojem je igrao njegov brat. Cibonu je odveo dva puta na tron Evrope, u dvije sezone bio i najbolji evropski igrač. Nakon toga prelazi u Španiju, u Real Madrid.

U tom periodu Dražen je bio i vođa državne reprezentacije s velikim uspjehom, a ističu se pobjede na Svjetskom prvenstvu u Argentini 1990 ili također zlatna medalja na Evropskom prvenstvu u Zagrebu 1989.

## NBA karijera 
Igre u Evropi nisu ostale neprimjećene među skautima sjevernoameričke profesionalne lige. Godine 1990. Petrović postaje član NBA Portland Trail Blazersa. Premda je prve sezone zbog politike unutar kluba, više sjedio nego igrao, dvije godine kasnije je imao veći angažman u New Jersey Netsima. Ne samo da je 1992. bio najbolji šuter tima a pogotovo trica, nego i najbolji Evropljanin koji je dotad igrao u NBA ligi. Još jedan trofej bio je i za najbolji bek NBA te sezone. Te godine Dražen je hrvatsku reprezentaciju odveo do srebra na Olimpijadi u Barceloni i to u finalnom susretu protiv Dream Teama za kojeg su igrali najbolji igrači iz američke NBA lige te ujedno neki od najboljih košarkaša u historiji: Michael Jordan, Larry Bird, Magic Johnson, Scottie Pippen i drugi.

Draženov doprinos u NBA ligi je značajan, jer je u vrijeme kada tamo nije igralo puno ne-amerikanaca pokazao i dokazao da i evropski igrači mogu igrati zapaženu te čak i lidersku ulogu u tim ekipama.

## Smrt 
Dražen Petrović je u prometnoj nesreći izgubio život u 29-oj godini.

## Naslijeđe 
U nekoliko navrata početkom 90-tih govorio je ispred zgrade Ujedinjenih naroda antiratne poruke zbog rata u Hrvatskoj.

Godine 2006. je u njegovu čast u Zagrebu otvoren muzej i memorijalan centar "Dražen Petrović", uz košarkašku dvoranu koja također nosi njegovo ime.

## Kratki pregled sportske karijere 
* 1977. Dražen počinje s košarkaškim treninzima.
* 1979. Dražen počinje igrati za kadete te u isto vrijeme trenira s prvom seniorskom ekipom. Njegov brat Aleksandar odlazi u Cibonu Zagreb. 
* 1980. Juniorska reprezentacija Jugoslavije - Juniorsko evropsko prvenstvo u Turskoj: Dražen osvaja bronzanu medalju. 
* 1981. Kadetska reprezentacija Jugoslavije - Kadetsko balkansko prvenstvo u Grčkoj: Dražen osvaja zlatnu medalju 
* Kadetska reprezentacija Kadetsko evropsko prvenstvo u Grčkoj: Dražen osvaja 5. mjesto 
* Dražen se polahko ustaljuje u prvoj ekipi Šibenke. 1982. Šibenka Finale Kupa Koraća - Šibenka gubi od Limogesa. Dražen u početnoj postavi. 
* Juniorska reprezentacija Jugoslavije - Juniorsko evropsko prvenstvo u Grčkoj: Dražen osvaja zlatnu medalju. 
* Reprezentacija Jugoslavije: Prva utakmica za reprezentaciju protiv Italije. 
* 1983. Šibenka Finale Državnog prvenstva: Dražen pogađa dva slobodna bacanje i donosi Šibenci prvi naslov prvaka države. Dva dana kasnije prvenstvo joj je oduzeto i dodjeljeno Bosni za zelenim stolom. Šibenka: Dražen predvodi Šibenku u drugo finale Kupa Koraća, ali opet gube od Limogesa.
* 1984. Dražen prelazi u Cibonu Zagreb. 
* Olimpijske igre u Los Angelesu. Dražen osvaja bronzanu medalju. Trener Mirko Novosel. 
* 1985. Grčka: Evropsko klupsko finale, Cibona pobjeđuje Real Madrid 87:78. Dražen postiže 36 koševa.
* Finale državnog play-offa: Cibona - Crvena Zvezda Beograd 2:1. Utakmica #1 - 97:88; Utakmica #2 - 89:92; Utakmica #3 - 119:106. Dražen postiže 32 koša u trećoj utakmici. 
* Finale Kupa: Cibona pobjeđuje Jugoplastiku Split 104:83. Dražen postiže 39 koševa. 
* Univerzitetske igre u Japanu: peto mjesto. Trener: Krešimir Ćosić 
* 1986. Cibona Klupsko evropsko finale u Budimpešti: Cibona pobjeđuje Žalgiris Kaunas 94:82. Dražen postiže 22 koša.
* Finale Kupa: Cibona pobjeđuje Bosnu, Sarajevo 110:98. Dražen postiže 46 koševa. 
* Finale državnog play-offa: Cibona izgubila od Zadra 1:2. Cibona završila sezonu sa 21 pobjedom i 1 porazom. Utakmica #1 - 84:70; Utakmica #2 -73:84; Zadar je pobjedio Cibonu u trećoj utakmici nakon produžetaka 110:111 
* Reprezentacija Jugoslavije - Svjetsko prvenstvo u Španiji. Dražen osvaja bronzanu medalju. Trener Krešimir Čosić. 
* Izabran od Portland Trail Blazersa u trećem krugu - sveukupno 60 izbor. 
* 1987. Cibona Državno prvenstvo: Iako je Cibona srušila vlastiti rekord sa 22 pobjede i nula poraza, poražena je u finalu protiv Crvene Zvezde sa 2:1. Utakmica #1 - 92:74. Utakmica #2 - 92:94. Utakmica #3 - 103:104. Dražen postiže 48 koševa u trećoj utakmici.
* Finale Evropskog kupa: Cibona pobjeđuje Scavolini Pesar 89:74. Dražen postiže 28 koševa. 
* Univerzitetske igre u Zagrebu. Dražen osvaja zlatnu medalju. 
* Reprezentacija Jugoslavije - Evropsko prvenstvo u Grčkoj. Dražen osvaja bronzanu medalju. Trener Krešimir Čosić 
* 1988. Cibona Finale Kupa: Cibona pobjeđuje Jugoplastiku 82:80.
* Finale Kupa Koraća: Cibona izgubila od Real Madrida.
* OI u Seoulu 1988: osvojena srebrena medalja. Trener Krešimir čosić.
* Dražen prelazi u Real Madrid. 1989. Real Madrid Finale Kupa Španije: Real pobjeđuje Barcelonu 
* Državno prvenstvo Španije: Real Madrid je izgubio petu odlučujuću utakmicu protiv Barcelone. 
* Finale evropskog kupa: Real pobjeđuje Snaidro Caserte. Dražen postiže 62 koša. 
* Reprezentacija Jugoslavije - Evropsko prvenstvo u Zagrebu: Dražen osvaja zlatnu medalju. Najbolji igrač prvenstva. 
* 1990. Dražen prelazi u Portland Trail Blazerse, nije previše igrao prvu sezonu u NBA. U prosjeku 12,6 minuta te 7,6 koševa po utakmici.
* Reprezentacija Jugoslavije - Svjetsko prvenstvo u Buenos Airesu: Dražen osvaja zlatnu medalju. Trener Dušan Ivković 
* 1991. New Jersey Nets Dražen prelazi u New Jersey Netse. Dražen igra u prosjeku 16,6 minuta te postiže 10,2 koševa po utakmici.
* 1992 New Jersey Nets, druge sezone u Netsima donijela je Draženu par priznanja: nominaciju za najnaprednijeg igrača u NBA. Dražen je predvodio Netse za 20,6 koševa po utakmici, te cijelu NBA ligu (za bekove) sa 50,8 posto šuta iz igre. Također, predvodio je Netse u postotku šuta iz igre sa 50,8 posto te slobodnih bacanja 80,8 posto. 
* Reprezentacija Hrvatske - Olimpijske igre u Barceloni 1992: Dražen i Hrvatska su osvojili srebrenu medalju igrajući protiv Dream Teama predvođenog igračima kao što su Michael Jordan, Magic Johnson, Larry Bird... 
* 1993. New Jersey Nets Najbolja sezona karijere. Izabran u treću postavu NBA. Predvodio sve bekove NBA u postotku šuta iz igre 51,8 posto, te Netse u koševima 22,3, postotku šuta 51,8 i postotku slobodnih bacanja 87,0 posto.
* Reprezentacija Hrvatske - Kvalifikacije za evropsko prvenstvo: Draženova zadnja utakmica. Hrvatska - Slovenija u Wroclawu, Poljska.

## Reference 
## Vanjski linkovi 
* Muzejski memorijalni centar "Dražen Petrović"   
* Dražen Petrović u FIBA-inoj Kući slavnih 
* Dražen Petrović u Košarkaškoj Kući slavnih 
* Dražen Petrović na *Basketball Referenceu* 
* Olimpijski profil Dražena Petrovića 

Kategorija:Rođeni 1964.
Kategorija:Umrli 1993.
Kategorija:Biografije, Šibenik
Kategorija:Hrvatski košarkaši
Kategorija:Jugoslavenski košarkaši
Kategorija:Hrvatski olimpijci u košarci
Kategorija:Jugoslavenski olimpijci u košarci
Kategorija:Kuća slavnih košarke
Kategorija:Košarkaši KK Šibenik
Kategorija:Košarkaši Cibone
Kategorija:Košarkaši Real Madrida
Kategorija:Košarkaši Portland Trail Blazersa
Kategorija:Košarkaši New Jersey Netsa
Kategorija:Košarkaši na Olimpijskim igrama 1984.
Kategorija:Košarkaši na Olimpijskim igrama 1988.
Kategorija:Košarkaši na Olimpijskim igrama 1992.
Kategorija:Osvajači srebrne medalje na Olimpijskim igrama (Jugoslavija)
Kategorija:Osvajači srebrne medalje na Olimpijskim igrama (Hrvatska)
Kategorija:Osvajači bronzane medalje na Olimpijskim igrama (Jugoslavija)